মুর্শিদাবাদে ফের অনুপ্রবেশের ঘটনা, উদ্বেগ বাড়ছে প্রশাসনের!

ওয়েব ডেস্ক : মুর্শিদাবাদে (Murshidabad) ফের ধরা পড়ল বাংলাদেশি অনুপ্রবেশকারী (Bangladeshi infiltration)। জেলা পুলিশ (Police) ও বিএসএফের (BSF) যৌথ অভিযানে ডোমকল ও রানিনগর থানার এলাকায থেকে মোট ৬ জন বাংলাদেশি নাগরিককে আটক করা হয়েছে। এই অনুপ্রবেশের ঘটনায় উদ্বেগ বেড়েছে প্রশাসনের। সীমান্ত এলাকায় নজরদারি নিয়েও প্রশ্ন উঠেছে।

সূত্রের খবর, ৯ অক্টোবর ডোমকলের ভাতসালা মোড় এলাকায় অভিযান চালিয়ে দুই বাংলাদেশি যুবককে গ্রেফতার করে পুলিশ (Police)। ধৃতদের নাম আকাশ সেখ (২০) ও রবি সেখ সাউন (১৯)। তাদের কাছ থেকে উদ্ধার হয়েছে দুইটি মোবাইল ও বাংলাদেশি সিম কার্ড। জিজ্ঞাসাবাদে তারা জানিয়েছে, কাজের খোঁজে অবৈধভাবে ভারতে প্রবেশ করেছিল তারা। বৈধ কাগজপত্র না থাকায় তাদের বিরুদ্ধে মামলা রুজু করা হয়েছে।

আরও খবর : SIR নিয়ে বিস্ফোরক শান্তনু ঠাকুর!

অন্যদিকে, রানিনগর থানার হারুডাঙ্গা কালিনগর এলাকায় গত ৮ অক্টোবর রাতে গোপন সূত্রের খবরের ভিত্তিতে পুলিশ ও ৭৩ ব্যাটালিয়ন বিএসএফ (BSF) যৌথ অভিযান চালিয়ে আরও চার বাংলাদেশি নাগরিককে গ্রেফতার করে। ধৃতদের নাম তরিকুল ইসলাম (৩০), জসিমউদ্দিন সেখ (২৯), নুর ইসলাম (৩৬) ও রাবিউল ইসলাম। তাদের বিরুদ্ধেও মামলা রুজু হয়েছে।

সীমান্তবর্তী এলাকায় এভাবে ক্রমাগত অনুপ্রবেশে (Infiltration) উদ্বেগ বাড়ছে প্রশাসনের মধ্যে। বার বার কেন এমন অনুপ্রবেশের ঘটনা ঘটছে, তা নিয়ে প্রশ্ন উঠছে। পাশপাশি, সীমান্তবর্তী এলাকায় বিএসএফের নজরদারি নিয়েও প্রশ্ন উঠে গিয়েছে। এই ঘটনার পর সীমান্ত এলাকায় বিএসএফ ও জেলা পুলিশ নজরদারি আরও জোরদার করেছে বলে সূত্রের খবর।